CELEX: 62015FN0132
Language: el
Date: 2015-10-12 00:00:00
Title: Υπόθεση F-132/15: Προσφυγή της 12ης Οκτωβρίου 2015 — ZZ κατά Επιτροπής

7.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 406/46
            
         Προσφυγή της 12ης Οκτωβρίου 2015 — ZZ κατά Επιτροπής
   (Υπόθεση F-132/15)
   (2015/C 406/49)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: ZZ (εκπρόσωποι: J.-N. Louis και N. de Montigny, δικηγόροι)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως της Επιτροπής περί εφαρμογής της ρήτρας ιατρικής επιφυλάξεως που προβλέπεται στο άρθρο 32 του ΚΛΠ, αναδρομικώς από την ημερομηνία εισόδου της προσφεύγουσας στην υπηρεσία της Επιτροπής, και περί αναστολής των εγγυήσεων που προβλέπονται για την περίπτωση αναπηρίας ή θανάτου και, αφετέρου, της αποφάσεως αποκλεισμού οποιασδήποτε προσλήψεώς της από την Επιτροπή επί χρονικό διάστημα έξι ετών από την ημερομηνία λήξεως της τελευταίας συμβάσεώς της.
   
      Αιτήματα
   
   Η προσφεύγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις της αρμόδιας για τη σύναψη των συμβάσεων προσλήψεως αρχής που αφορούν, αφενός, την αναδρομική εφαρμογή έναντι της προσφεύγουσας της ιατρικής επιφυλάξεως που προβλέπεται στο άρθρο 32 του ΚΛΠ και την αναστολή των εγγυήσεων για την περίπτωση αναπηρίας ή θανάτου και, αφετέρου, τον αποκλεισμό οποιασδήποτε προσλήψεως της προσφεύγουσας από την Επιτροπή επί χρονικό διάστημα έξι ετών·
            
         
               —
            
            
               να καταδικάσει την Επιτροπή στα δικαστικά έξοδα.